Un copil de 10 ani a murit după ce gardul unui stadion s-a prăbușit peste el.
Un copil a murit după ce a căzut peste el o placă de beton din gardul ce împrejmuiește un teren de fotbal. Polițiștii au deschis în acest caz un dosar penal pentru ucidere din culpă.
Un băiat de 10 ani a murit sâmbătă după ce o bucată de beton din gardul care împrejmuiește un stadion din Galați s-a prăbușit peste el. Băiatul participa la o competiție sportivă.Potrivit IPJ Galați, polițiștii au fost sesizați prin apel la 112 cu privire la faptul că un copil a fost accidentat grav după ce a căzut peste el o placă de beton din gardul ce împrejmuiește un teren de fotbal ce aparține de un stadion din municipiul Galați."Din primele verificări a rezultat faptul că minorul, un băiat în vârstă de 10 ani, dintr-un sat din județul Vaslui, în timp ce participa la o competiție sportivă, s-ar fi apropiat de gardul împrejmuitor, moment în care 2 placi de beton s-ar fi desprins și ar fi căzut peste acesta, cauzându-i mai multe răni la nivelul capului și a corpului", au transmis polițiștii.Conform acestora, copilului i-a fost acordat primul ajutor de către personalul medical de la Serviciul de Ambulanță și a fost transportat la Spitalul Clinic de Urgență pentru Copii "Sf Ioan" din Galați, unde a murit.Polițiștii au deschis în acest caz un dosar penal pentru ucidere din culpă, urmând a fi stabilite cauzele producerii acestui accident.